กฎกระทรวงแบ่งส่วนราชการกรมทรัพยากรน้ำ กระทรวงทรัพยากรธรรมชาติและสิ่งแวดล้อม พ.ศ. 2565กฎกระทรวง แบ่งส่วนราชการกรมทรัพยากรน้ำ กระทรวงทรัพยากรธรรมชาติและสิ่งแวดล้อม พ.ศ. ๒๕๖๕อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิก (๑) กฎกระทรวงแบ่งส่วนราชการกรมทรัพยากรน้ำ กระทรวงทรัพยากรธรรมชาติและสิ่งแวดล้อม พ.ศ. ๒๕๔๕ (๒) กฎกระทรวงแบ่งส่วนราชการกรมทรัพยากรน้ำ กระทรวงทรัพยากรธรรมชาติและสิ่งแวดล้อม (ฉบับที่ ๒) พ.ศ. ๒๕๕๑มาตรา 2 ข้อ ๒ ให้กรมทรัพยากรน้ำ มีภารกิจเกี่ยวกับการพัฒนา การบริหารจัดการ การบำรุงรักษา การฟื้นฟู และการอนุรักษ์ทรัพยากรน้ำ การจัดสรรน้ำ การใช้น้ำ การป้องกันและบรรเทาความเสียหายอันเกิดจากทรัพยากรน้ำ อันจะเป็นประโยชน์แก่การบริการสาธารณูปโภคและประโยชน์สาธารณะอย่างอื่น โดยให้มีหน้าที่และอำนาจ ดังต่อไปนี้ (๑)มาตรา 2 ดำเนินการพัฒนา การบริหารจัดการ การบำรุงรักษา การปรับปรุง การฟื้นฟู และการอนุรักษ์ทรัพยากรน้ำ การจัดสรรน้ำ การใช้น้ำ การป้องกันและแก้ปัญหาเกี่ยวกับทรัพยากรน้ำตามกฎหมายว่าด้วยทรัพยากรน้ำ และกฎหมายอื่นที่เกี่ยวข้อง (๒) กำกับ ดูแล และเสนอแนะมาตรการมาตรา 2 หลักเกณฑ์และวิธีการเพื่อการอนุรักษ์และการพัฒนาทรัพยากรน้ำสาธารณะ และพื้นที่ชุ่มน้ำ (๓) ตรวจสอบ กำกับ ดูแลการใช้ทรัพยากรน้ำสาธารณะ และกิจการประปาสัมปทานตามที่กฎหมายกำหนด (๔) ศึกษา วิจัย เพื่อการพัฒนา การอนุรักษ์ฟื้นฟู การจัดสรรและใช้ประโยชน์ทรัพยากรน้ำสาธารณะ (๕) พัฒนาระบบฐานข้อมูลมาตรา 2 และเครือข่ายข้อมูลสารสนเทศเกี่ยวกับทรัพยากรน้ำในความรับผิดชอบของกรม (๖) กำหนดหรือเสนอแนะให้มีการปรับปรุงหรือแก้ไขเพิ่มเติมกฎหมาย กฎ ระเบียบที่เกี่ยวข้องกับการบริหารจัดการทรัพยากรน้ำในความรับผิดชอบของกรม (๗) ส่งเสริม สนับสนุน และให้คำปรึกษาด้านเทคนิควิชาการมาตรา 2 มาตรฐานและกฎเกณฑ์เกี่ยวกับการบริหารจัดการทรัพยากรน้ำแก่หน่วยงานของรัฐ องค์กรปกครองส่วนท้องถิ่น และภาคส่วนอื่นที่เกี่ยวข้อง (๘) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของกรมหรือตามที่รัฐมนตรี หรือคณะรัฐมนตรีมอบหมายมาตรา 3 ข้อ ๓ ให้แบ่งส่วนราชการกรมทรัพยากรน้ำ ดังต่อไปนี้ (๑) สำนักงานเลขานุการกรม (๒) กองการจัดสรรน้ำ (๓) - (๔) กองพัฒนาแหล่งน้ำ ๑ - ๒ (๕) กองยุทธศาสตร์และแผนงาน (๖) กองวิเคราะห์และประเมินสถานการณ์น้ำ (๗) กองวิจัย พัฒนาและอุทกวิทยา (๘) กองอนุรักษ์ทรัพยากรน้ำ (๙) ศูนย์เทคโนโลยีสารสนเทศและการสื่อสาร (๑๐) -มาตรา 3 (๑๙) สำนักงานทรัพยากรน้าที่ ๑ - ๑๐มาตรา 4 ข้อ ๔ ในกรมทรัพยากรน้ำ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรม และสนับสนุนการปฏิบัติงานของกรม รับผิดชอบงานขึ้นตรงต่ออธิบดีโดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม (๒)มาตรา 4 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 5 ข้อ ๕ ในกรมทรัพยากรน้ำ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่ออธิบดี โดยมีหน้าที่และอำนาจ ดังต่อไปนี้ (๑) เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม (๒) ติดตาม ประเมินผลมาตรา 5 และจัดทำรายงานเกี่ยวกับการพัฒนาระบบราชการภายในกรม (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรม (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 6 ข้อ ๖ สำนักงานเลขานุการกรม มีหน้าที่และอำนาจเกี่ยวกับการปฏิบัติราชการทั่วไปของกรมและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานบริหารทั่วไป งานสารบรรณ งานช่วยอำนวยการ งานเลขานุการ งานประสานราชการ และงานธุรการของกรม (๒)มาตรา 6 ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของกรม (๓) ดำเนินการเกี่ยวกับการบริหารทรัพยากรบุคคล การพัฒนาบุคลากร ระบบคุณธรรมสวัสดิการ และงานวินัยของกรม (๔) ดำเนินการเกี่ยวกับกฎหมาย กฎ และระเบียบที่เกี่ยวข้อง งานนิติกรรมและสัญญา งานเกี่ยวกับความรับผิดทางแพ่งและอาญามาตรา 6 งานคดีปกครอง และงานคดีอื่นที่อยู่ในหน้าที่และอำนาจของกรม (๕) ดำเนินการเกี่ยวกับการประชาสัมพันธ์งานของกรม (๖) สนับสนุนการตรวจราชการกรม (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 7 ข้อ ๗ กองการจัดสรรน้ำ มีหน้าที่และอำนาจ ดังต่อไปนี้ (๑) ตรวจสอบ ควบคุม กำกับ การดำเนินงาน และส่งเสริมเกี่ยวกับสัมปทานประกอบกิจการประปา (๒) พัฒนาวิชาการ มาตรฐาน รูปแบบ หลักเกณฑ์ และเทคโนโลยีเกี่ยวกับการจัดสรรน้ำและการใช้น้ำ (๓) กำกับมาตรา 7 ดูแลการจัดสรรและการใช้ทรัพยากรน้ำสาธารณะตามที่กฎหมายว่าด้วยทรัพยากรน้ำกำหนดให้เป็นหน้าที่และอำนาจของกรม (๔) สนับสนุนและให้คำแนะนำเทคนิควิชาการ ด้านการใช้น้ำและการจัดการน้ำอุปโภคบริโภคให้แก่หน่วยงานของรัฐ องค์กรปกครองส่วนท้องถิ่น และประชาชน (๕) ศึกษา วิเคราะห์มาตรา 7 และติดตามประเมินผลมาตรการที่เกี่ยวข้องเพื่อเพิ่มประสิทธิภาพการใช้น้ำและเสริมสร้างความมั่นคงด้านน้ำ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 8 ข้อ ๘ กองพัฒนาแหล่งน้ำ ๑ - ๒ มีหน้าที่และอำนาจ ดังต่อไปนี้ (๑) ศึกษา ประเมินศักยภาพและวิเคราะห์ความเหมาะสมของโครงการ กำหนดหลักเกณฑ์ รูปแบบและวางระบบโครงข่ายควบคุมและดำเนินการโครงการก่อสร้าง การพัฒนา การบริหารจัดการ การปรับปรุง การบำรุงรักษาแหล่งน้ำ และระบบกระจายน้ำที่อยู่ในความรับผิดชอบ (๒)มาตรา 8 ติดตามและประเมินผลการดำเนินงานโครงการก่อสร้างเพื่อการพัฒนาและบำรุงรักษาแหล่งน้ำ (๓) ให้การสนับสนุนและคำปรึกษาด้านเทคนิควิชาการ การพัฒนาและบำรุงรักษาแหล่งน้ำให้กับหน่วยงานของรัฐ และองค์กรปกครองส่วนท้องถิ่น (๔) พัฒนาและจัดทำมาตรฐาน ข้อกำหนด หลักเกณฑ์ และคู่มือด้านการพัฒนาและบริหารจัดการแหล่งน้ำ (๕)มาตรา 8 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 9 ข้อ ๙ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) เสนอแนะ ขับเคลื่อน และจัดทำแผนปฏิบัติการด้านการอนุรักษ์ทรัพยากรน้ำสาธารณะ เพื่อการอนุรักษ์และพัฒนาทรัพยากรน้ำสาธารณะตามกฎหมายว่าด้วยทรัพยากรน้ำและกฎหมายอื่นที่เกี่ยวข้อง (๒)มาตรา 9 จัดทำแผนปฏิบัติการของกรมให้สอดคล้องกับนโยบายและแผนแม่บทที่เกี่ยวข้อง (๓) ดำเนินการเกี่ยวกับการจัดทำคำของบประมาณรายจ่ายประจำปีของกรม (๔) ติดตามและประเมินผลการดำเนินการตามแผนปฏิบัติการของกรม (๕) ดำเนินการเกี่ยวกับงานวิเทศสัมพันธ์ และการประสานความร่วมมือกับต่างประเทศตามบทบาทภารกิจของกรม (๖)มาตรา 9 ประสานและสนับสนุนการดำเนินงานโครงการพระราชดำริและโครงการพิเศษ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 10 ข้อ ๑๐ กองวิเคราะห์และประเมินสถานการณ์น้ำ มีหน้าที่และอำนาจ ดังต่อไปนี้ (๑) ศึกษา พัฒนาระบบข้อมูลทรัพยากรน้ำ และระบบวิเคราะห์และประเมินสถานการณ์น้ำ (๒) ศึกษา พัฒนาระบบตรวจวัด ติดตาม คาดการณ์ และระบบเฝ้าระวังสถานการณ์น้ำ (๓) ศึกษา วิเคราะห์ และกำหนดพื้นที่เสี่ยงภาวะน้ำท่วมมาตรา 10 และภาวะน้ำแล้งในพื้นที่ที่อยู่ในความรับผิดชอบของกรม (๔) เสนอแนะแนวทาง และมาตรการเพื่อเตรียมความพร้อมและแก้ไขภาวะวิกฤตน้ำ รวมทั้งบูรณาการร่วมกับหน่วยงานที่เกี่ยวข้องในการตรวจวัด เฝ้าระวัง ป้องกันบรรเทา และแก้ไขปัญหาวิกฤตน้ำ (๕)มาตรา 10 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 11 ข้อ ๑๑ กองวิจัย พัฒนาและอุทกวิทยา มีหน้าที่และอำนาจ ดังต่อไปนี้ (๑) ศึกษา วิจัยด้านอุทกวิทยา และการเปลี่ยนแปลงสภาพภูมิอากาศ เพื่อพัฒนาองค์ความรู้เทคโนโลยีและนวัตกรรมการบริหารจัดการทรัพยากรน้ำ (๒) วิเคราะห์ปริมาณและคุณภาพน้ำ พัฒนาทดสอบวัสดุอุปกรณ์ในการพัฒนาและบริหารจัดการทรัพยากรน้ำ (๓) วิเคราะห์มาตรา 11 รวบรวม และบริการและเผยแพร่ข้อมูลสถิติอุทกวิทยาและอุตุนิยมวิทยา (๔) พัฒนาและเพิ่มประสิทธิภาพระบบเตือนภัยล่วงหน้าด้านทรัพยากรน้ำ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 12 ข้อ ๑๒ กองอนุรักษ์ทรัพยากรน้ำ มีหน้าที่และอำนาจ ดังต่อไปนี้ (๑) กำหนดรูปแบบ หลักเกณฑ์ จัดทำข้อกำหนดในการอนุรักษ์ ฟื้นฟูและบำรุงรักษาเพื่อเพิ่มประสิทธิภาพการกักเก็บของแหล่งน้ำธรรมชาติ และบำรุงรักษาแหล่งน้ำที่มีอยู่เดิมให้ใช้งานได้อย่างมีประสิทธิภาพ (๒) ศึกษา วิเคราะห์ความเหมาะสมมาตรา 12 และกำหนดมาตรการและการป้องกันเพื่อการอนุรักษ์ฟื้นฟูและบำรุงรักษาแหล่งน้ำ (๓) กำกับ ดูแล การอนุรักษ์และการพัฒนาทรัพยากรน้ำสาธารณะและพื้นที่ชุ่มน้ำ (๔) ศึกษา วิเคราะห์ ประสาน และดำเนินการเสนอให้มีการประกาศเขตพื้นที่คุ้มครองสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติมาตรา 12 และกฎหมายอื่นที่เกี่ยวข้อง (๕) ส่งเสริม สร้างความเข้มแข็งเครือข่ายบริหารจัดการน้ำ และกำกับดูแลทรัพยากรน้ำเพื่อการอนุรักษ์ ฟื้นฟู และบริหารจัดการน้ำ (๖) ให้การสนับสนุนและคำปรึกษาด้านเทคนิควิชาการ การอนุรักษ์ฟื้นฟูและบำรุงรักษาแหล่งน้ำให้กับหน่วยงานของรัฐ องค์กรปกครองส่วนท้องถิ่น และประชาชน (๗)มาตรา 12 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 13 ข้อ ๑๓ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) ศึกษา วิเคราะห์ ออกแบบ พัฒนา และบริหารจัดการโครงสร้างพื้นฐานเทคโนโลยีสารสนเทศ รวมทั้งระบบเครือข่ายและการสื่อสารของกรม (๒) ศึกษา วิเคราะห์ ออกแบบ และบริหารจัดการข้อมูลขนาดใหญ่ ภูมิสารสนเทศ และศูนย์กลางเครือข่ายข้อมูลของกรมมาตรา 13 (๓) ศึกษา วิเคราะห์ ออกแบบ และพัฒนาโปรแกรมประยุกต์ (๔) สนับสนุน เผยแพร่ข้อมูลสารสนเทศและให้บริการการใช้งานระบบสารสนเทศ รวมทั้งถ่ายทอดองค์ความรู้ด้านเทคโนโลยีสารสนเทศ (๕) สนับสนุน ให้บริการด้านเทคนิค และดำเนินการบำรุงรักษาระบบคอมพิวเตอร์และเครือข่าย (๖)มาตรา 13 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายมาตรา 14 ข้อ ๑๔ สำนักงานทรัพยากรน้ำที่ ๑ - ๑๐ มีหน้าที่และอำนาจในพื้นที่ที่รับผิดชอบ ดังต่อไปนี้ (๑) ควบคุม ดูแล กำกับ และเสนอแนะมาตรการ หลักเกณฑ์และวิธีการเพื่อการอนุรักษและการพัฒนาทรัพยากรน้ำสาธารณะ (๒) ส่งเสริมการมีส่วนร่วมของประชาชน องค์กรปกครองส่วนท้องถิ่น และประชาชนมาตรา 14 และพัฒนาเสริมสร้างองค์ความรู้ของเครือข่ายกลุ่มผู้ใช้น้ำในระดับพื้นที่ (๓) ศึกษา วิเคราะห์ และพัฒนางานด้านการอนุรักษ์ ฟื้นฟู พัฒนาทรัพยากรน้ำ เพื่อสนับสนุนการปฏิบัติการในระดับพื้นที่ (๔) พัฒนา อนุรักษ์ ฟื้นฟู ปรับปรุงแหล่งน้ำ และระบบกระจายน้ำในระดับพื้นที่ (๕) วิเคราะห์ปริมาณและคุณภาพน้ำมาตรา 14 พัฒนาทดสอบวัสดุอุปกรณ์ในการพัฒนาและบริหารจัดการทรัพยากรน้ำในระดับพื้นที่ (๖) กำกับ ดูแล การจัดสรรและการใช้ทรัพยากรน้ำสาธารณะในระดับพื้นที่ให้เป็นไปตามกฎหมายที่เกี่ยวข้อง (๗) สำรวจและจัดเก็บข้อมูลน้ำ เป็นศูนย์เครือข่ายข้อมูลและสารสนเทศเกี่ยวกับการบริหารจัดการทรัพยากรน้ำในระดับพื้นที่ (๘)มาตรา 14 ดำเนินการเฝ้าระวัง ป้องกันบรรเทา และแก้ไขปัญหาวิกฤตน้ำ (๙) ส่งเสริม สนับสนุน และให้คำปรึกษาด้านเทคนิควิชาการ มาตรฐานและกฎเกณฑ์เกี่ยวกับการบริหารจัดการทรัพยากรน้ำแก่หน่วยงานของรัฐ และองค์กรปกครองส่วนท้องถิ่น (๑๐)มาตรา 14 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่อธิบดีมอบหมายให้ไว้ ณ วันที่ ๑๘ สิงหาคม พ.ศ. ๒๕๖๕ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของกรมทรัพยากรน้ำ กระทรวงทรัพยากรธรรมชาติและสิ่งแวดล้อม เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไปอันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้